29/01/2016 | Administración LocalMunicipal
Bergondo
Secretaría
Bases concursos gastronómicos e de disfraces (Entroido 2016)

Por Resolución de Alcaldía núm.57/2016, do 20 de xaneiro, aprobáronse as bases reguladoras dos concursos gastronómicos e de disfraces (Entroido 2016) e que a continuación se describen literalmente: O día 13 de febreiro de 2016 realizarase a XXV Festa de Entroido e a XXI Festa da Orella e nela organízanse uns concursos gastronómicos e de disfraces. Tendo en conta todo isto, e en virtude das atribucións que me confire o artigo 21.1 da Lei 7/1985, de 2 de abril, Reguladora das Bases de Réxime Local, Primeiro: Aprobar as Bases dos concursos gastronómicos e de disfraces tal e como a continuación se detallan: - Outorgarase premios polas seguintes categorías, que estarán suxeitos á normativa do IRPF o Orella: • Premio á orella de ouro: 50€ • Premio á orella de prata: 25€ o Filloa: • Premio á mellor filloa:30€ - As orellas e filloas recolleranse o mesmo día do concurso, durante a tarde, ata as 22.00 horas na carpa do concello, confeccionándose un rexistro co nome, apelidos, idade e teléfono do/a participante. - Os participantes deben ter máis de 16 anos. - Unha mesma persoa pódese presentar a máis dun concurso. - As orellas e filloas presentadas estarán expostas na carpa do concello ata a degustación por parte do xurado. Despois da decisión do xurado, poderán ser degustadas polo público. - Outorgarase premios polas seguintes categorías, que estarán suxeitos á normativa do IRPF o Disfrace colectivo • 3º premio: 50€ • 2º premio: 100€ • 1º premio: 200€ o Disfrace individual/ en parella • 2º premio: 50€ • 1º premio: 100€ - Para participar é obrigatorio inscribirse previamente podendo facelo: o Na carpa do Concello o mesmo día do concurso ao longo da tarde ata ás 22.00 horas, confeccionándose un rexistro co nome e teléfono dos/as participantes. o Por enderezo electrónico a cultura. deportes@bergondo. es ata as 14.30 horas do día 12 de febreiro. Os que queiran desfilar con música deberán obrigatoriamente anotarse por este medio. - O concurso terá lugar sobre as 22.30 horas. - A orde de saída no desfile será coincidindo coa orde de inscrición nas diferentes modalidades. En primeiro lugar as que o fagan por enderezo electrónico e despois as que o fagan o día do concurso. - Durante o desenvolvemento do desfile, o xurado valorará: o Vestiario e maquillaxe. o Orixinalidade. o Participación co público, simpatía, animación. o Organización e traballo en equipo (para os grupos) - Os participantes que resulten gañadores recollerán o día da festa un vale do premio e deberán presentalo na Casa da Cultura, nun prazo máximo de 10 día hábiles, acompañado da alta de terceiros, xunto coa documentación correspondente (documento acreditativo da identidade do terceiro, fotocopia do NIF do representante legal do terceiro, acreditación da representación legal do terceiro, acreditación da titularidade da conta bancaria) - A selección dos gañadores realizarase a proposta dun xurado composto por tres membros, cun representante da organización que fará as funcións de secretario, con voz, pero sen voto. - A entrega de premios terá lugar o mesmo día de celebración do concurso, unha vez feita a avaliación polo xurado ( a partires das 23.30 horas) - A decisión do xurado será inapelable, podendo quedar deserto algún premio. - A participación conleva a aceptación das bases. - A organización resérvase o dereito a modificar as presentes bases por imprevistos que puideran xurdir. En Bergondo, na data que figura na marxe=A alcaldesa = Jmiaa Atiq Zambade Murillas= Dou fe; =A secretaria= Ana Mª Cacharrón Castelos” Bergondo, 21 de xaneiro de 2016 A alcaldesa Alejandra Pérez Máquez